Document ID: 32007R0386

KOMISJONI MÄÄRUS (EÜ) nr 386/2007,
10. aprill 2007,
millega muudetakse ja kohandatakse määrust (EÜ) nr 990/2006, millega kuulutatakse välja alalised pakkumismenetlused liikmesriikide sekkumisametite valduses oleva teravilja eksportimiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Bulgaaria ja Rumeenia ühinemislepingut, eriti selle artikli 4 lõiget 3,
võttes arvesse Bulgaaria ja Rumeenia ühinemisakti, eriti selle artiklit 56,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artiklit 6,
ning arvestades järgmist:
(1)
Bulgaaria ja Rumeenia liitumisega on komisjoni määruse (EÜ) nr 990/2006 (2) artikli 1 lõige 2 aegunud, sest Bulgaariat ja Rumeeniat ei tule enam välja arvata selliste kolmandate riikide nimekirjast, kuhu teravilja eksporditakse, ning tuleb seetõttu kehtetuks tunnistada.
(2)
Määruse (EÜ) nr 990/2006 III lisas on kanded kõikides ühenduse keeltes. Kõnealust lisa tuleks täiendada, lisades sinna kõnealused kanded bulgaaria, iiri, malta ja rumeenia keeles.
(3)
Seetõttu tuleks määrust (EÜ) nr 990/2006 vastavalt muuta.
(4)
Käesolevas määruses ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 990/2006 artikli 1 lõige 2 asendatakse järgmisega:
“2. Pehme nisu ja rukki puhul hõlmab iga pakkumismenetlus maksimaalse koguse eksportimist kolmandatesse riikidesse, välja arvatud Albaania, endine Jugoslaavia Makedoonia Vabariik, Bosnia ja Hertsegoviina, Horvaatia, Liechtenstein, Montenegro, Serbia (3) ning Šveits.
Odra puhul hõlmab iga pakkumismenetlus maksimaalse koguse eksportimist kolmandatesse riikidesse, välja arvatud Albaania, endine Jugoslaavia Makedoonia Vabariik, Bosnia ja Hertsegoviina, Kanada, Horvaatia, Ameerika Ühendriigid, Liechtenstein, Mehhiko, Montenegro, Serbia (3) ning Šveits.
Artikkel 2
Määruse (EÜ) nr 990/2006 III lisa asendatakse lisas esitatud tekstiga.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. aprill 2007

Labels: 3
17
18